Alaíde Lisboa

Alaíde Lisboa de Oliveira (Lambari, 1904ko apirilaren 22a – Belo Horizonte, 2006ko azaroaren 4a) brasildar irakasle, kazetari, idazle eta politikaria izan zen.

 Bizitza 
1904ko apirilaren 22an jaio zen Lambarin (Minas Gerais). Maria Rita Vilhena Lisboa eta João de Almeida Lisboaren alaba eta Henriqueta Lisboa poetaren ahizpa zen. Belo Horizonten ikasi zuen, Minas Geraisko Pedagogia Hobekuntza Eskolan, eta han Helena Antipoff irakaslea ezagutu zuen.

Didaktikan doktoratu zen Minas Geraisko Unibertsitate Federalean, eta bertan didaktika orokorra eta bereziak irakasteko azterketa publikoa gainditu zuen. Hamahiru urtez unibertsitateko aplikazio elkargoko zuzendaria izan zen, hezkuntza fakultateko zuzendariordea, eta hezkuntzako masterreko lehen koordinatzailea ere bai. Erretiroa hartu zuenean, erakunde bereko irakasle emeritu izendatu zuten Brasilgo hezkuntzaren alde egindako lanagatik.

1938an haurrentzako bi liburu kaleratu zituen, Bonequinha preta eta Bonequinho doce. Lehenengoak saldutako bi milioi aleren marka gainditu du dagoeneko.

Politikan ere jardun zuen eta 1950ean Belo Horizonteko zinegotzi hautatu zuten. Udalerri horretako zinegotzi izatera iritsi zen lehen emakumea izan zen.

1995ean Minas Geraisko Letren Akademiarako hautatu zuten. 30 liburu inguru kaleratu zituen eta hainbat sari jaso zituen.

José Lourenço de Oliveira irakaslearekin ezkondu zen. Belo Horizonten hil zen 2002ko azaroaren 4an, 102 urte zituela, eta azaroaren 5ean Bonfim hilerrian lurperatu zuten.

 Lanak 
Artikuluak, liburu akademikoak eta haurrentzako liburuak idatzi zituen, besteak beste:

 A poesia nos cursos primários
 Comunicação em prosa e verso
 Ensino de língua e literatura
 Educação e língua
 Poesia na escola
 Bonequinho doce
 Bonequinha preta
 Gato que te quero gato
 Meu coração

 Erreferentziak 

 Kanpo estekak 


Kategoria:Minas Gerais estatuko jendea
Kategoria:Brasilgo irakasleak
Kategoria:Emakume irakasleak
Kategoria:Brasilgo kazetariak
Kategoria:Emakume kazetariak
Kategoria:Brasilgo haur literaturako idazleak
Kategoria:Fikzioz kanpoko idazleak
Kategoria:XX. mendeko emakume idazleak
Kategoria:Portugesezko idazleak
Kategoria:Brasilgo politikariak
Kategoria:XX. mendeko politikariak
Kategoria:Emakume zinegotziak
Kategoria:Brasilgo ehun urtedunak
Kategoria:Belo Horizonten hildakoak